Farrier's Steak House sa vďaka svojej polohe stáva prirodzeným spoločenským epicentrom x-bionic® equestor sphere a zároveň obľúbeným miestom stretnutí účastníkov a divákov jazdeckých pretekov, ako aj hostí vyhľadávajúcich gurmánske zážitky.
Otváracie hodiny
Farrier's Steak House je otvorený denne a jeho kapacita je 120 hostí.
|Pondelok – Nedeľa||1000 – 2200|
"Svoju prácu milujem. Rád sledujem nové trendy v gastronómii, učím sa stále nové veci a baví ma alchýmia grilovania v Toskánskej peci na drevennom uhlí. Vôňa steakov a dreveného uhlia je pre mňa stále tá najlepšia pozvánka k stolu s mojimi priateľmi a vzácnymi hosťami. Teším sa, že som mal príležitosť spolupracovať s michelinskými kuchármi, ale najviac pre mňa znamená spokojný hosť. To je viac ako všetky ocenenia."
Interiér
V elegantne rustikálnom interiéri sa nachádzajú zaujímavé dekoračné prvky a originálne zariadenie inšpirované práve jazdeckou tematikou.
Naša celoročne otvorená reštaurácia je k dispozícii každému návštevníkovi so záujmom o kvalitnú gastronómiu a posedenie v príjemnom prostredí.
V zimných mesiacoch jej útulnú a hrejivú atmosféru umocňuje praskanie dreva v otvorenom kozube, zatiaľ čo v letnom období láka pohodlným sedením na vzdušných terasách s pekným výhľadom na jazdecký areál.
Jedinečnou atrakciou však zostáva kuchyňa. Všetky grilované jedlá sú pripravované v originálnej toskánskej peci gastronomického umelca Paola Parisiho, ktorý ju vyvíjal mnoho rokov až svoje dielo vypracoval k dokonalosti. Na rozdiel od iných typov grilov na drevené uhlie, pri príprave jedál nedochádza k výkyvom teploty, čím si gril vo vnútri udržuje optimálnu konštantnú teplotu. Výsledkom je nezameniteľná chuť a vôňa našich jedál. V našej peci pripravujeme rôzne druhy mäsa, mnohé teplé prílohy ako aj dezerty. Unikátnosť našej toskánskej pece je umocnená tým, že podobné pece sú v strednej Európe iba tri.
Steaky
Naše steaky pripravujeme z USDA Prime hovädzieho mäsa.
Americké ministerstvo poľnohospodárstva (The United States Department of Agricultural – USDA) na základe hodnotenia veľmi prísnych požiadaviek na chov, krmivo a dalších posudzovaných faktorov prideľuje certifikáciu USDA Prime. Iba menej ako 2% celkovej ročnej produkcie hovädzieho dobytka v spojených štátoch môže niesť označenie USDA Prime USDA taktiež prideľuje každoročné exportné kvôty pre Európu, preto nie sú zriedkavé ani občasné výpadky pre európsky trh.
Jedná sa o mäso z mladých býkov do veku 22 až 24 mesiacov, pre ktoré je typickou črtou mramorovanie. Mramorovanie mäsa chovatelia dosahujú kŕmením kukuricou a trávou z pastvín, mäso je vďaka tomu delikátne jemné a šťavnaté s maslovou príchuťou.
Veľmi podstatné pre dosiahnutie delikátnej chuti mäsa, je aj jeho dozrievanie. Metóda, ktorú využívame na dozrievanie USDA Prime sa označuje ako Dry Aging – suché zrenie, kedy sa mäso v špeciálnych chladiacich boxoch a chladničkách s minimálnou vlhkosťou vystavuje prúdeniu suchého vzduchu okolo mäsa.
Počas zrenia preto mäso stráca svoju tuhosť ako aj vlhkosť. Mäso takto prichádza až o približne 20% svojej pôvodnej hmotnosti. Odmenou za stratu hmotnosti je však zvýraznenie a zintenzívnenie chuti, zjemnenie svalových vlákien a celistvejšie mramorovanie
Súčasťou príjemného gastronomického zážitku vo Farrier's Steak House je i jeho vyškolený personál, ktorý ochotne hosťom poradí s výberom jedál. Okrem iného pre vás vo Farrier's Steak House veľmi radi pripravíme narodeninovú oslavu, svadbu alebo inú spoločenskú, či firemnú udalosť.
Aktuality v x-bionic® flavour sphere
Záleží nám na tom, aby vám bolo u nás čo najlepšie. Preto tu vždy nájdete aktuálny zoznam noviniek, aby ste mali všetky informácie o našej aktuálnej ponuke.
Vážení zákazníci, denne pre vás pečieme 3 druhy čerstvého chleba a 4 druhy pečiva. Stačí, aby ste si vybrali z našej ponuky, telefonicky si objednali, čo potrebujete a my vám do hodiny privezieme až domov chlieb alebo pečivo. Donášku poskytujeme denne od 11.30 až do 20.00 hodiny v okruhu 15 km od x-bionic® sphere, čiže pre […]
Vážení zákazníci, ak máte chuť na niečo dobré, teraz nemusíte z domu vytiahnuť ani pätu. Pripravili sme pre vás rozvoz pizze a jedál ázijskej kuchyne. Takže si len stačí vybrať z nášho menu, telefonicky si objednať a my vám do hodiny privezieme čerstvo pripravené jedlo až k dverám. Donášku jedla poskytujeme denne od 11.30 až do 20.00 hodiny. Minimálna cena […]
Vážení návštevníci, na základe verejnej vyhlášky, ktorou sa oznamuje vydanie rozhodnutia o nariadení opatrenia pri ohrození verejného zdravia podľa § 48 ods. 4 písm. d) zákona č. 355/2007 Z. z. vedenie spoločnosti x-bionic® sphere v súvislosti s týmto nariadením a v rámci spoločenskej zodpovednosti dnes rozhodlo, že až do odvolania budú zatvorené nasledovné prevádzky: Tuli® Cinema x-bionic® family sphere x-bionic® aquatic […]
- Farrier's Steak House